ΓΡΑΠΤΗ ΕΡΩΤΗΣΗ E-3985/00

υποβολή: Roberta Angelilli (UEN) προς την Επιτροπή

(21 Δεκεμβρίου 2000)

Θέμα: Αναγνώριση πτυχίου

Στις 6 Απριλίου 1998 ο κ. Alessandro Vinciπέβαλε, μέσω του ιταλικού Υπουργείου Εξωτερικών, του ισπανικού Υπουργείου Εξωτερικών και της Πρεσβείας του Βασιλείου της Ισπανίας στη Ρώμη, αίτηση αναγνώρισης στην Ισπανία του πτυχίου το οποίο είχε λάβει στην Ιταλία.

Η αίτησηποβλήθηκε στην Comisin Acadmica del Consejo de Universidades, για την έγκριση σχετικής γνωμοδότησης, κατά τη συνεδρίαση της 12ης Ιουνίου 1998 και εξετάσθηκε κατά τη συνεδρίαση της 16ης Απριλίου 1999. Η απόφαση (espediente αριθ. 1998C01709) που εκδόθηκε στις 31 Μαΐου 1999 και στις 27 Αυγούστου 1999 κάνει δεκτή την αίτηση αναγνώρισης,πό την προϋπόθεση της επιτυχούς εξέτασής του σε 6 μαθήματα.

Ο κ. Vinci, έκπληκτος, όπως και το καθηγητικό σώμα του ισπανικού πανεπιστημίου το οποίο είχε επιλέξει, του San Cristobal della Laguna στην Τενερίφη, λόγω του μεγάλου αριθμού εξετάσεων τις οποίες θα πρέπει να περάσει επιτυχώς, ύστερα από προσεκτική νομική έρευνα πληροφορήθηκε τη ύπαρξη συμφωνίας μεταξύ Ιταλίας και Ισπανίας, το Convenio Cultural Hispano-Italiano, πουπεγράφη στις 11 Αυγούστου 1955,

αλλά προπαντός την ύπαρξη του Comunicado del Ministerio de Educacin Nacional της 16ης Απριλίου 1966. Το τελευταίο αυτό προβλέπει ρητά ότι: οι πτυχιούχοι ιταλικών πανεπιστημίων και πανεπιστημιακών ινστιτούτων μπορούν να παίρνουν στα ισπανικά πανεπιστήμια τον τίτλο του liceniado. Στη συγκεκριμένη περίπτωση, οι αποφάσεις των αρμοδίων διευθύνσεων του εν λόγωπουργείου δεν εφάρμοσαν την ανωτέρω συμφωνία.

Παρά τις επανειλημμένες επιστολές και αναφορές του τόσο προς το αρμόδιο ιταλικόπουργείο όσο και προς το αντίστοιχο ισπανικό, παρά τις επανειλημμένες συναντήσεις με διαφόρουςπαλλήλους και τηνποβολή αναφοράς στην εισαγγελία της Ρώμης, ο κ. Alessandro Vinci δεν έχει ακόμη πάρει απάντηση και βλέπει τα δικαιώματά του να καταπατούνται.

Δεδομένου ότι πολλά άλλα άτομα έχουν τα τελευταία χρόνια επωφεληθεί από την παραπάνω συμφωνία, ερωτάται η Επιτροπή:

1. Δεν θεωρεί ότι έχει παραβιασθεί το δικαίωμα στις σπουδές;

2. Ποια είναι η συνολική άποψή της για τηνπόθεση;

Απάντηση της κ. Reding εξ ονόματος της Επιτροπής

(19 Φεβρουαρίου 2001)

Πρώτα απ' όλα, η Επιτροπή επιθυμεί ναπενθυμίσει ότι η οργάνωση των εκπαιδευτικών συστημάτων, συμπεριλαμβανομένης της ακαδημαϊκής αναγνώρισης και του καθορισμού των όρων πρόσβασης στα πανεπιστήμια, αποτελεί αρμοδιότητα των κρατών μελών. Κατά συνέπεια, τηρώντας κατά γράμμα το άρθρο 12 (πρώην άρθρο 6) της συνθήκης ΕΚ το οποίο απαγορεύει κάθε άμεση ή έμμεση διάκριση λόγω ιθαγένειας, οι αρμόδιες αρχές έχουν καταρχάς το δικαίωμα να εξαρτούν την πρόσβαση στο πανεπιστήμιο από την ακαδημαϊκή αναγνώριση των προσόντων που αποκτήθηκαν σε ένα άλλο κράτος μέλος. Επίσης, τα κράτη μέλη είναι αρμόδια να συνάπτουν διμερείς συμβάσεις με άλλα κράτη μέλη εφόσον κρίνουν ότι τα πτυχία αυτών των κρατών πληρούν τις εθνικές απαιτήσεις. Οι πληροφορίες που τέθηκαν στη διάθεσή μας δεν μας επιτρέπουν να εντοπίσουμε κάποια εθνική διάταξη που να αντιβαίνει στη συνθήκη ΕΚ.

Στην συγκεκριμένη περίπτωση του κ. Vinci, η διμερής συμφωνία που αναφέρει η αξιότιμη βουλευτής αναφέρεται στην αναγνώριση του τίτλου του διδάκτορα των ιταλικών πανεπιστημίων και ινστιτούτων με σκοπό την απόκτηση του τίτλου του πτυχιούχου. Από την ερώτηση, όμως, δεν διαφαίνεται καθαρά εάν ο κ. Vinci πράγματι διαθέτει τον τίτλο του διδάκτορα.

Κατά συνέπεια, εάν ο κ. Vinci θεωρεί ότι οι εγγυήσεις της διαδικασίας, ιδίως εκείνες που αφορούν τις προθεσμίες, και τα κριτήρια που ορίζει η ισπανική νομοθεσία για την ακαδημαϊκή αναγνώριση των πτυχίων δεν τηρήθηκαν στην περίπτωσή του, θα πρέπει ο ίδιος να καταθέσει τις διοικητικές και/ή δικαστικές προσφυγές που προβλέπονται από το εθνικό δίκαιο.

Εξάλλου, από την περιγραφή των γεγονότων σχετικά με την κατάσταση του κ. Vinci διαφαίνεται ότι ενδεχομένως, η πρόθεσή του ήταν να εργαστεί στο Πανεπιστήμιο San Cristobal de la Laguna (Ισπανία) και όχι να ακολουθήσει πρόγραμμα σπουδών στο εν λόγω ίδρυμα. Πράγματι, πρέπει να γνωρίζετε ότι ο όρος αναγνώριση έχει διπλή σημασία. Η επαγγελματική αναγνώριση συνίσταται στην επαλήθευση της ύπαρξης ορισμένων προσόντων, καθώς και της επαγγελματικής ικανότητας που είναι αναγκαία για την πρόσβαση σε ένα νομοθετικά κατοχυρωμένο επάγγελμα και για την άσκησή του. Η επαγγελματική αναγνώριση των πτυχίων με σκοπό την άσκηση επαγγέλματος σε ένα άλλο κράτος μέλος ρυθμίζεται από κοινοτικούς κανόνες.

Η Επιτροπή επομένως δεν μπορεί να αποκλείσει στο στάδιο αυτό ότι, παρόλο που ο κ. Vinci ζήτησε την ακαδημαϊκή αναγνώριση των προσόντων του, στην πράξη ενδιαφέρεται για αναγνώριση επαγγελματικού τύπου η οποίαπόκειται σε ειδικούς κοινοτικούς κανόνες που ισχύουν σε αυτόν τον τομέα της ελεύθερης κυκλοφορίας των προσώπων.

Η Επιτροπή θα έρθει σε άμεση επαφή με την αξιότιμη βουλευτή προκειμένου να αποσαφηνίσει τα γεγονότα και να την ενημερώσει για τις διατάξεις του κοινοτικού δικαίου που ενδεχομένως ισχύουν στην περίπτωση του κ. Vinci.